Document ID: 32012R1017

TARYBOS ĮGYVENDINIMO REGLAMENTAS (ES) Nr. 1017/2012
2012 m. lapkričio 6 d.
kuriuo įgyvendinama Reglamento (EB) Nr. 765/2006 dėl ribojamųjų priemonių Baltarusijai 8a straipsnio 1 dalis
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. gegužės 18 d. Tarybos reglamentą (EB) Nr. 765/2006 dėl ribojamųjų priemonių Baltarusijai (1) ir ypač į jo 8a straipsnio 1 dalį,
kadangi:
(1)
2006 m. gegužės 18 d. Taryba priėmė Reglamentą (EB) Nr. 765/2006 dėl ribojamųjų priemonių Baltarusijai;
(2)
remdamasi 2010 m. spalio 25 d. Tarybos sprendimo 2010/639/BUSP dėl ribojamųjų priemonių Baltarusijai (2) peržiūra, Taryba nusprendė, kad ribojamųjų priemonių taikymas turėtų būti pratęstas iki 2013 m. spalio 31 d. ir kad turėtų būti atnaujinta informacija, susijusi su į sąrašą įtrauktais asmenimis ir subjektais;
(3)
Sprendimu 2010/639/BUSP nustatytos priemonės aiškumo sumetimais buvo įtrauktos į 2012 m. spalio 15 d. Tarybos sprendimą 2012/642/BUSP dėl ribojamųjų priemonių Baltarusijai (3), kuris pakeičia Sprendimą 2010/639/BUSP. Be to, Sprendime 2012/642/BUSP asmenų ir subjektų, kuriems taikomos ribojamosios priemonės, sąrašai sujungti į vieną priedą;
(4)
Reglamento (EB) Nr. 765/2006 I, IA ir IB prieduose pateikti fizinių ar juridinių asmenų, subjektų ir įstaigų, kuriems taikomos ribojamosios priemonės, sąrašai sujungti į vieną I priedą. Informacija, susijusi su į sąrašą įtrauktais fiziniais ar juridiniais asmenimis, subjektais ir įstaigomis turėtų būti atnaujinta;
(5)
todėl Reglamento (EB) Nr. 765/2006 I priedas turėtų būti atitinkamai pakeistas,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 765/2006 I, IA ir IB prieduose išdėstytas tekstas pakeičiamas šio reglamento priede išdėstytu tekstu.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. lapkričio 6 d.

Labels: 18
5